stanford-oval/wikipedia huggingface dataset:
Kettu
Kettu ja ihminen

Ketun vanha nimi suomessa on repo. Kettu-sana taas on alun perin tarkoittanut revon nahkaa, turkista, jonka vuoksi repoa pyydystettiin. Lapsille voitiin kertoa Pohjois-Suomessa, että revontulet syntyvät, kun kettu huiskii hankia hännällään. Tulikettu oli tarinoissa erittäin arvokas saalis, sillä sen nahka hohti pimeässä. Tuliketun nahoilla väitettiin valaistun ruutivarastoja, koska ne eivät sytyttäneet tulipaloja.
Kettua kuvataan monissa kansantarinoissa ovelaksi ja viekkaaksi eläimeksi – tarinoiden taustalla on kaiketi jotakin perääkin, koska kettu on levinnyt niin moniin ympäristöihin ja selvinnyt metsästyksestä huolimatta. Perinteinen ketunmetsästys eli kettujahti kiellettiin Englannissa ja Walesissä vuonna 2004, Skotlannissa kaksi vuotta aiemmin, mutta on yhä laillista Pohjois-Irlannissa. Kettuja on metsästetty ja metsästetään edelleen runsaasti tuhoeläiminä tai turkin vuoksi.
Kettu on sopeutunut eloon ihmisten kanssa jopa niin hyvin, että on alettu puhua niin sanotuista ”cityketuista”. Kaupungeissa syntyneet ketut tottuvat ihmisiin eivätkä enää pelkää, minkä vuoksi ne uskaltavat tehdä pesiään entistä lähemmäs ihmisiä. Yhtenä syynä laajaan levinneisyyteen pidetään muun muassa Helsingin villikanikannan kasvua. Ketut harventavat osaltaan kanikantaa, minkä vuoksi kaupungeissa eläviä kettuja pidetään enemmän hyöty- kun haittaeläiminä.
Ketuilla saattaa esiintyä kapi-syyhytautia, joka voi tarttua joskus koiriin. Kapisilla ketuilla on paljaita karvattomia laikkuja, ja niistä voi tehdä ilmoituksen joko riistanhoitoyhdistykselle tai kaupungille. Raivotaudin eli rabieksen esiintymismahdollisuus kettukannassa on, mutta viimeksi Suomessa on tavattu rabiesta 1980-luvulla. Suomi on ollut vuodesta 1991 virallisesti rabiesvapaa maa. Laajamittaiset vuotuiset syöttirokotukset ovat pienentäneet raivotaudin leviämisriskiä, ja se on tehokkain tapa hävittää tauti laajoilta alueilta.
Ketun värimuunnosta, hopeakettua, on tarhattu Suomessa turkiseläimenä vuodesta 1910. Siitä on myös muita värimuunnoksia. Sen sijaan sinikettu, yksi tarhatuimmista ja arvokkaimmista kettumuodoista, on toisen lajin, naalin, värimuoto.
Aiheesta muualla

Wikisitaateissa on kokoelma sitaatteja aiheesta .
Kettu – Vulpes vulpes Laji.fi. Viitattu 12.12.2020.
iNaturalist: Kettu (Vulpes vulpes)
LuontoPortti: Kettu (Vulpes vulpes)
Kettu on sopeutuja  Yle Oppiminen . 23.03.2011 . Viitattu 12.12.2020.
Mehtola, Johanna: Nisäkkäiden ääniä, 1. osa: Kettu Suomen Luonto. 9.3.2016. Viitattu 12.12.2020.
Integrated Taxonomic Information System (ITIS): Vulpes vulpes (TSN 180604) itis.gov. Viitattu 12.12.2020. (englanniksi)
Global Biodiversity Information Facility (GBIF): Vulpes vulpes (englanniksi)
Semiochemicals of Vulpes vulpes, the Red fox The Pherobase. Viitattu 12.12.2020. (englanniksi)
| Taksonitunnisteet |
| --- | --- |
Vulpes vulpes:  Wikidata: Q8332  Wikispecies: Vulpes vulpes  ADW: Vulpes_vulpes  AFD: Vulpes_vulpes  ARKive: vulpes-vulpes  BioLib: 1916  BOLD: 16440  CoL: 5BSG3  EoL: 328609  EPPO: VULPVU  Fauna Europaea: 305294  Fauna Europaea (new): 84f2e35f-eea0-4289-99c9-e6262bb0e386  FEIS: vuvu  GBIF: 5219243  GISD: 66  iNaturalist: 42069  IRMNG: 11162128  ISC: 59487  ITIS: 180604  IUCN: 23062  MDD: 1005977  MSW: 14000892  NatureServe: 2.105935  NBN: NHMSYS0000080188  NCBI: 9627  Observation.org: 428  ODNR: red-fox  Open Tree of Life: 821964  Paleobiology Database: 52691  TSA: 18647  WoRMS: 1457401  Xeno-canto: Vulpes-vulpes  Laji.fi: MX.46587 
Canis vulpes:  Wikidata: Q33321243  CoL: QLXY  EUNIS: 11356  GBIF: 8141224  ITIS: 998415  WoRMS: 1465491  ZooBank: 6F952920-2A37-46C4-924D-EE18AC2AEEF9 
Lepäävä kettu.
Ketunpentu.
Nuoria ketunpentuja pesänsä edustalla.
Kettu istumassa.
Hopeakettu on ketun värimuunnos, jota tarhataan myös Suomessa.
Valko-Venäjän presidentinvaalit 1994

Valko-Venäjän presidentinvaalit 1994 järjestettiin Valko-Venäjällä 23. kesäkuuta 1994 ja toinen kierros 10. heinäkuuta 1994. Vaalit olivat hiljattain itsenäistyneen Valko-Venäjän ensimmäiset. Vaalit voitti toisella kierroksella Valko-Venäjän parlamentin korruptionvastaisen komitean entinen johtaja Aljaksandr Lukašenka. Häntä vastassa oli Valko-Venäjän istuva pääministeri Vjatšaslau Kebitš. Kebitšin odotettiin laajalti voittavan vaalit, ja Lukašenkan voitto suurella marginaalilla olikin monelle yllätys. Mielipidemittausten mukaan Kebitšin kannatus oli laskenut vaalipäivää lähetessä sen seurauksena, että Valko-Venäjän valtionmedia keskittyi suurimmaksi osaksi vain häneen.
Vaaleja pidettiin reiluina ja vapaina, toisin kuin Valko-Venäjän myöhempiä vaaleja.
Tulokset

| Ehdokas | 1>  kierros.Äänet | 1>  kierros.Osuus (%) | 2>  kierros.Äänet | 2>  kierros.Osuus (%) |
| --- | --- | --- | --- | --- |
| Aljaksandr Lukašenka | 2 646 140 | 45,76 | 4 241 026 | 80,61 |
| Vjatšaslau Kebitš | 1 023 174 | 17,69 | 748 329 | 14,22 |
| Zjanon Paznjak | 757 195 | 13,09 | – | – |
| Stanislau Šuškevitš | 585 143 | 10,12 | – | – |
| Aljaksandar Dubko | 353 119 | 6,11 | – | – |
| Vasil Novikau | 253 009 | 4,38 | – | – |
| Ei kukaan ehdokkaista | 165 023 | 2,85 | 271 783 | 5,17 |
| Hyväksytyt äänet | 5 782 803 | 5 782 803 | 5 261 138 | 5 261 138 |
| Hylätyt/tyhjät äänet | 121 509 | 121 509 | 17 193 | 17 193 |
| Ääniä yhteensä | 5 904 312 | 5 904 312 | 5 278 331 | 5 278 331 |
| Äänestyskelpoisia yhteensä | 7 476 586 | 7 476 586 | 7 476 205 | 7 476 205 |
Aiheesta muualla

Kuvia tai muita tiedostoja aiheesta Valko-Venäjän presidentinvaalit 1994 Wikimedia Commonsissa
Celebrity Duets

| Celebrity Duets |
| --- | --- |
Tyyli:  interaktiivinen tosi-tv
Kestoaika:  vaihteleva
Luoja(t):  Simon Cowell Michael Levitt Arthur Smith
Pääosissa:  Wayne Brady David Foster Little Richard Marie Osmond
Alkuperämaa:  Yhdysvallat
Alkuperäiskieli:  englanti
Verkko:  FOX
Esitetty:  29. elokuuta 2006 –
Aiheesta muualla
IMDb 
Celebrity Duets on yhdysvaltalainen tositelevisioformaattiin perustuva laulukilpailu, jossa tähtilaulaja ja toisinaan myös musiikin ulkopuolelta tuleva julkkis esittävät dueton.
Kilpailijat

Chris Jericho - Ensimmäisenä pudonnut (tiistai 29. elokuuta 2006)
Lea Thompson - Toisena pudonnut (perjantai 8. syyskuuta 2006)
Carly Patterson - Kolmantena pudonnut (perjantai 15. syyskuuta 2006)
Cheech Marin - Neljäntenä pudonnut (perjantai 22. syyskuuta 2006)
Jai Rodriguez - Viidentenä pudonnut (perjantai 22. syyskuuta 2006)
Hal Sparks - Kuudentena pudonnut (perjantai 29. syyskuuta 2006)
Lucy Lawless - Toiseksi tullut (perjantai 29. syyskuuta 2006)
Alfonso Ribeiro - Voittaja (perjantai 29. syyskuuta 2006)
Duettoparit

Michael Bolton
Boyz II Men
Chaka Khan
Jesse McCartney
Clint Black
Smokey Robinson
Dionne Warwick
Gladys Knight
Brian McKnight
Patti LaBelle
Kenny Loggins
Richard Marx
Randy Travis
Belinda Carlisle
Peter Frampton
Taylor Dayne
Aaron Neville
Lee Ann Womack
James Ingram
Wynonna Judd
Michelle Williams
Jeffrey Osborne
Anita Pointer
Toby Keith
Dennis DeYoung formerly of Styx
Deniece Williams
Dee Snider of Twisted Sister
Al Jarreau
Sebastian Bach formerly of Skid Row
Bonnie Tyler
Kilpailijat ja heidän parinsa

Alfonso Ribeiro - Michelle Williams, James Ingram, Jeffrey Osborne, Deniece Williams, Chaka Kahn, Jon Secada, Gladys Knight
Lucy Lawless - Michael Bolton, Smokey Robinson, Kenny Loggins, Dionne Warwick, Richard Marx, Bonnie Tyler
Hal Sparks, - Smokey Robinson, Gladys Knight, Wynonna Judd, Dennis DeYoung, Dee Snider, Sebastian Bach
Jai Rodriguez - Gladys Knight, Michelle Williams, Brian McKnight, Taylor Dayne, Patti LaBelle
Cheech Marin - Peter Frampton, Randy Travis, Clint Black, Aaron Neville, Al Jarreau
Carly Patterson - James Ingram, Lee Ann Womack, Anita Pointer, Jesse McCartney
Lea Thompson - Randy Travis, Michael Bolton, Belinda Carlisle
Chris Jericho - Lee Ann Womack, Peter Frampton
Aiheesta muualla

Celebrity Duets Internet Movie Databasessa (englanniksi)
Antti Helin

Antti Helin (s. 1976 Helsinki) on suomalainen matkailutoimittaja ja tietokirjailija. Hän kuuluu matkailusivustojen Minnethaimaassa.com, Kerranelamassa.fi ja Tripsteri.fi perustajiin. Helin tunnetaan myös lempinimellä Paratiisireportteri, millä nimellä hän pitää matkailuaiheista blogia.
Ura toimittajana

Helin oli Ylioppilaslehden toimittaja vuosina 2001–2002, missä roolissa hän kakutti Suomen ylioppilaskuntien liiton (SYL) vastavalitun puheenjohtajan Elina Moision. Nuoruudessaan Helin oli muutenkin kiinnostunut gonzo-journalismista, jota hän harjoitti varsin maltillisessa muodossa City-lehdessä 2000-luvun alussa.
Vuosina 2002–2008 Helin työskenteli Mondo-matkailulehden toimitussihteerinä ja toimituspäällikkönä, minkä jälkeen hän on jatkanut uraansa vapaana toimittajana ja tietokirjailijana. Helin on julkaissut artikkeleita myös muun muassa Helsingin Sanomissa, Ilta-Sanomissa, Avussa ja Imagessa. Hän on myös toiminut Aamulehden matkailuaiheisena kolumnistina vuosina 2005–2006.
Vuonna 2015, Kathmandussa asuessaan, Helin kuvasi ja kirjoitti artikkeleita Nepalin maanjäristyksestä Kirkon ulkomaanavulle.
Nykyisin Helin työskentelee perustamiensa matkailusivustojen toimittajana, minkä lisäksi hän jatkaa kirjoittamista Mondo-lehteen. Hän yleensä valokuvaa omat matkailureportaasinsa.
Ura tietokirjailijana

Helin on julkaissut Mondo-matkaopassarjassa teokset Prahasta, Thaimaasta ja Madeirasta sekä yhdessä Katja Lindroosin kanssa Amsterdamista.
Tripsteri-sarjassa Helin on julkaissut opaskirjan Thaimaasta sekä yhdessä Siru Vallealan kanssa opaskirjan Prahasta.
Helin on julkaissut myös teokset Thaimaa parhaimmillaan (Image Kustannus 2008) sekä Karaokekansa – tarinoita laulun voimasta (Avain 2007), jonka valokuvat on ottanut Juuso Westerlund. Viimeksi mainittu teos kertoo suomalaisesta karaokekulttuurista.
Tunnustukset

Vuonna 2006 Helin sai Tutkivan journalismin yhdistyksen Lumilapio-palkinnon osana Image-lehden työryhmää artikkelista, joka käsitteli eurooppalaista ihmiskauppaa. Työryhmään kuuluivat hänen ohellaan Ari Lahdenmäki, Anu Partanen ja Pekka Vänttinen.
Vuonna 2013 Helin sai Thaimaan matkailuviranomaisten myöntämän Friend of Thailand -palkinnon, jolla kunnioitettiin Helinin pitkäjänteistä työtä Thaimaan-matkailun parissa.
Urheilu-ura

Helin on miekkaillut Suomen maajoukkueessa ja edustanut seuratasolla sekä Ylioppilasmiekkailijoita että Helsingin Miekkailijoita. Hän on voittanut kalvalla miesten henkilökohtaisen Suomen mestaruuden vuonna 1999 ja Helsingin Miekkailijoiden joukkueessa kalvan miesten joukkuekilpailun mestaruuden vuosina 1997, 1999, 2000, 2001, 2002 ja 2004.
Yksityiselämä

Helin on naimisissa filippiiniläisen UNICEF-virkailijan Leotes Lugo Helin kanssa. Heillä on yhteinen poika (s. 2009). Helin on asunut perheensä kanssa Thaimaassa, Nepalissa, Itä-Timorissa ja Laosissa. Helin on rakennuttanut Filippiineille vaimonsa kotiseudulle Surigaoon majatalon Surigao Dream.
Aiheesta muualla

Orjamarkkinat, Lumilapio-palkinnon saanut artikkeli vuodelta 2005
| Auktoriteettitunnisteet  |
| --- | --- |
Kansainväliset:  ISNI 
Kansalliset:  Suomi (KANTO)
Tutkivan journalismin yhdistys

Tutkivan journalismin yhdistys ry (ruots. Föreningen för undersökande journalistik rf) on vuonna 1992 perustettu suomalainen journalismijärjestö, jonka tarkoituksena on edistää perusteellista ja kriittistä toimitustyötä eli tutkivaa journalismia. Yhdistyksen puheenjohtaja on MTV Uutisten toimittaja Ville Eklund. Toimittajien lisäksi yhdistyksen jäseniksi hyväksytään valokuvaajia, tutkijoita, opiskelijoita ja muita asiasta kiinnostuneita.
Yhdistys palkitsee vuosittain tutkivana journalistina ansioituneita Lumilapio-palkinnolla ja yhteiskunnan avoimuutta edistäneitä tahoja Jääraappa-tunnustuspalkinnolla.
Lumilapio-palkitut > 1990-luvulla palkitut

Jarmo Lehto ja Kauko Mäntylä: Lounais-Suomen Säästöpankki ja sen asiakaskeskittymät 1991–1994, Salon Seudun Sanomat
Leo Hursti ja Tom Lindahl: Aseveljien salattu velka, Yle TV1. Dokumentti kertoo, kuinka suomalaiset väärensivät sodan aikana hankitun saksalaisen aseistuksen arvon todellista pienemmäksi.
Pertti Honkanen: Vuosisadan verouudistukset. Häviäjät ja voittajat, Hanki ja Jää. Kirja kuvaa Suomen veropolitiikan kehityslinjoja 1920-luvulta lähtien.
Kristina Schulgin: Miksi en puhu venäjää, Yle TV2. Dokumentti kertoo Suomen venäläisen siirtokunnan vaietusta historiasta ja muun muassa Leinon vankien kohtalosta.
Risto Hietanen: ”Valtuustojohtaja Salminvuo rahasti omalle firmalleen kaavamuutoksesta”, Vantaan Sanomat
Ekoisti-toimitus Ari Hakahuhta, Teija Rantala, Päivi Kärkkäinen: ”Pesuainetesti Omo – Ariel: Pesee niin hyvin, että vaate haurastuu”. Yle TV2. Jutussa käsitellään pyykinpesuainemarkkinoiden kilpailua.
Heikki Karkkolainen: Talouskatsaukset ja raportit. Oikeaksi osoittautuneita verotulo- ja vahvan markan ennusteita vuosina 1990, 1993, 1994, STT.
Harri Nykänen: ”Poliisijohdon makeat vuodet”, Helsingin Sanomat. Artikkeli kertoo ylimmän poliisijohdon, syyttäjien ja talousrikollisten mafiamaisesta yhteistyöstä 1960–1970-luvuilla.
Matti Kuusela ja Vesa Laitinen, Dopingin sinivalkoinen valhe (kaksiosainen artikkeli) Aamulehti
Olli Ainola, Suomen Kuvalehti, kolme pankkikriisiä käsittelevää artikkelia.
Heikki Hiilamo, Yleisradio TV 1, Skop – lyhyt historia (kirja)
Esa Nieminen, MTV3, Sunnuntairaportti. Reportaasi SPR:n kiinteistösijoituksista eri puolilla Suomea.
Jukka Rislakki, Helsingin Sanomat, kirja Kauhun aika.
Timo-Erkki Heino, TV 1, ”Pankkilaskun maksajat”.
Tuomo Kaminen ym., TV 2, Kunnian kentät -urheiludokumenttisarja.
Kari Mokko, TV 2, ”Uusi vankileirien saaristo”.
Vuokko Räty, Kaleva, ”Jäiset juhlaviikot” -juttu kertoo Oulun Arktisten viikkojen hulppeasta rahankäytöstä.
Jouni Tervo, MOT, TV1. ”MOT – me lennetään eli kertomus sitä kuinka presidentti sai oman lentokoneen”
Staffan Bruun, Stefan Lundberg, Johanna Törn-Mangs, Stefan Brunow, Ralf Sundberg ja Barbro Teir, Hufvudstadsbladet: ”Pengar, stiftelser, miljarder”. Juttusarja suomenruotsalaisten säätiöiden ja rahastojen varallisuudesta ja vallasta.
Susanna Reinboth, Helsingin Sanomat, Ulkomaalaisviha.
Kim Finn, City-lehti, ”Skientologien salaisuudet”, osoitti selvityksellään skientologien toiminnasta, että myös ilmaislehti voi olla tutkivan journalismin foorumi.
Veikko Erkkilä, kirja Vaiettu sota (Arator Oy 1998).
Ari Kapanen, uutisointi Soneran pääjohtajan sisäpiirikaupoista.
Olli Ainola ja Boris Salomon, televisio-ohjelma Lääketieteen musta historia, Yle TV 1.
Lumilapio-palkitut > 2000-luvulla palkitut

Marjatta Cronvall, käsikirjoittamastaan ja ohjaamastaan televisiodokumentista Patriootin kuolema
Sulkavan Lehden päätoimittaja Kalle Keränen lehteen kirjoittamastaan kunnan vedenottamoa käsittelevästä juttusarjastaan
Pekka Mervola Väli-Suomen sanomalehtien Sunnuntaisuomalainen-liitteessä julkaistusta kirjoituksesta ”Hallinnonuudistus katkesi kuin kanan lento”.
Hufvudstadsbladetin päätoimittaja Erik Wahlström ja työryhmä: suomalaista luokkayhteiskuntaa käsitelleestä juttusarjasta ”Är Finland ett klassamhälle?”
toimittaja Ilkka Malmberg Helsingin Sanomien Kuukausiliitteen kirjoituksesta ”Kulkuri, joka löysi levon”
toimittaja Reijo Nikkilä TV1:n dokumenttitoimituksen elokuvasta Suomalaiset sotavankileirien saaristossa
tuottaja Jukka Heinonen ja Tarinatalo Oy:n Palaneen käry -ohjelman työryhmä vanhustenhoidon puutteita käsitelleestä tv-ohjelmasta.
toimittajat Harri Nykänen ja Vellamo Vehkakoski: työpaikka-ahdistelua käsittelevä juttu.
freelance-toimittaja Elina Grundström ja valokuvaaja Yrjö Tuunanen, kirja Alkuperämaa tuntematon, joka kertoo vietnamilaisesta kenkätehtaasta.
Helsingin Sanomien toimittaja Tanja Vasama jutuista Leonid Mininin laittomista asekaupoista
Helsingin Sanomien toimittaja Anssi Miettinen, juttu Soneran harjoittamasta viestintäsalaisuuden loukkaamisesta
Ilta-Sanomien politiikan toimituksen esimies Pekka Ervasti, jutuista jotka käsittelivät Irak-vuotoa, salaisten Irak-asiakirjojen vuotamista entiselle pääministerille Anneli Jäätteenmäelle.
Rakennuslehden toimittaja Mikko Kortelainen selvitti rakennusliike Hakan konkurssipesien omaisuuden myymistä alihintaan.
journalistiikan opiskelija Jussi Laitinen paljasti, että Vuosaaren tulevan sataman alueelta on löydetty myrkkyjä ja että Helsingin Satama oli lyönyt laimin olennaisten selvitysten tekemisen.
Yleisradion TV1:n toimittajat Olli Ainola ja Ari Lehikoinen: dokumentti Salainen sotilastie länteen käsitteli Suomen kylmän sodan aikaisen sotilastiedustelun yhteyksiä länsimaihin.
Keskisuomalaisen taloustoimituksen työryhmä selvitti Jyväskylän seudulla vaikuttaneen Envisetin nousun ja tuhon syyt ja seuraukset.
Tuomo Pietiläinen Fortumin johdon tulospalkkioista ja optiojärjestelyistä.
Image-lehden työryhmä Anu Partanen, Antti Helin, Ari Lahdenmäki ja Pekka Vänttinen eurooppalaisesta ihmiskaupasta kertoneesta artikkelista.
Yle FST:n Spotlight-ohjelman Magnus Berglund, juttu ”Om staten vill betala” käsitteli elinkaarimallin käyttöä Lohja–Muurla-moottoritien rakentamisessa.
Tuula Malin MTV3:n 45 minuuttia -ohjelmasta. Malin paljasti juttusarjallaan potilasturvallisuutta uhkaavia puutteita sairaaloiden käyttöön ottamissa sähköisissä potilasasiakirjaohjelmissa.
Janne Airaksinen, Joutsan Seudussa ilmestynyt juttusarjassa ”It's our money” toimittaja paljasti Joutsan kunnan suunnitellun osakekaupan salatut taustat.
Magnus Berglund, kansainvälisen aseteollisuuden korruptiokentillä.
Kirsi Skön, vaalirahoitusjuttu.
Lumilapio-palkitut > 2010-luvulla palkitut

Etelä-Saimaa-lehden Outi Salovaara Fly Lappeenranta- ja lentoliikenneuutisoinnista,
Yle A-studion Annukka Roininen ja Tiina Salumäki Destiaa koskevista jutuista.
Jussi Eronen, Raija Kantomaa ja Salla Vuorikoski tutkivasta työstä koskien vuoden 2007 eduskuntavaalien suurinta rahoittajaa Nova Group -yhtiötä.
Jääraappa: erikoistutkija Heikki Kuutti ja työryhmä (Pasi Nevalainen, Riitta Sokka, Päivi Koskinen, Tuula Ruusumaa, Jarno Liski), Julkisuuslaki-sivuston suunnittelusta ja toteuttamisesta
Paula Sallinen, Sunnuntaisuomalaisessa julkaistu artikkeli ”Neidonmetsästäjät”.
Yle MOT:n Timo-Erkki Heinon tv-ohjelma ”Verovapaa vyöhyke”.
Tuomo Pietiläinen, Helsingin Sanomissa julkaistusta juttusarjasta pankkiirien lyhytkaupasta ja optioista.
Eduskunta II, Susanna Kuparinen työryhmineen, Ryhmäteatteri.
Talvivaara-uutisointi, Juha Kauppinen, Suomen Luonto.
Minna Passi ja Susanna Reinboth, Helsingin Sanomissa julkaistusta huumepoliisin toimintaa käsitelleestä juttusarjasta.
Jyri Hänninen, veroparatiiseja koskevasta juttusarjasta, kirjasta ja tietokannasta.
Jääraappa: Helsingin kaupunki, julkisen tiedon avaamisesta verkkoon.
Laura Halminen ja Tommi Nieminen, uusnatsijärjestö Suomen vastarintaliikkeen sisäpiiriä käsittelevästä jutusta.
Jääraappa: Johanna Vehkoo Ylen Valheenpaljastaja-sivustosta, joka paljastaa internetissä kiertäviä valheellisia uutisia.
Rebekka Härkönen, Kupittaan sairaalan suljetun osaston väärinkäytökset paljastaneesta juttusarjasta.
Journalismin johtotähti: Minna Knus-Galánille ja Kjell Lindroosille Panaman paperit -paljastuksista.
Jääraappa: Avoin ministeriö ry.
Tuomo Pietiläinen ja Niko Vartiainen, kuntapäättäjien rikossyytteiden ja -tuomioiden paljastamisesta kuntavaalivuonna 2017
Jääraappa: Eeva-Liisa Hynynen Kittilän kunnan sotkujen seuraamisesta.
Matti Rämö, rahapeliautomaattien sijoittelusta kertovasta artikkelista.
Jääraappa: Paljastuksia tekeville toimittajien lähteille, jotka uskaltavat kertoa havainnoistaan. Palkinto luovutettiin lähihoitaja Tarja Parkatille Esperi Caren vanhustenhoidon epäkohtien paljastamisesta.
Lumilapio-palkitut > 2020-luvulla palkitut

Paavo Teittinen, nepalilaisravintoloiden työntekijöiden hyväksikäytön paljastamisesta.
Jääraappa: Helsingin Sanomien verokoneelle, joka kokoaa ja julkaisee suurituloisimpien suomalaisten verotietoja.
Karoliina Paananen ja Jarno Liski, ministeri Katri Kulmunin koulutusostojen epäselvyyksistä.
Jääraappa: Finnwatch-järjestölle yritysten epäkohtien paljastamisesta.
Paavo Teittinen, ihmiskaupparikosten tutkinnan ongelmista.
Jääraappa: Maanmittauslaitoksen kartta-aineistojen avaamiselle.
Ylen MOT-toimituksen Anu Rummukaisen ja Jessica Stolzmannin juttukokonaisuus päästöhyvityksistä.
paikallisen tutkivan journalismin Lumilapio: Veera Järvenpään juttu Kroonien kiinteistökauppojen kummallisuuksista. Juttu on julkaistu Pieksämäen Lehdessä.
Aiheesta muualla

Tutkivan journalismin yhdistyksen verkkosivut
Lumilapio-palkinnot vuodesta 2008 perusteluineen
Luettelo suomalaisten näyttelijöiden äänirooleista T–Ö

Tässä luettelossa on esitetty suomalaisten näyttelijöiden tekemiä äänirooleja.
T > Yuko Takeda

Yuko Takeda on japanilainen näyttelijä ja laulaja.
| Vuosi | Sarja | Rooli |
| --- | --- | --- |
| 2020 | Kaikki huutaa Dingo! | Japanilainen nainen |
| 2021 | Middle eastern bloc |  |
| 2022 | Mä haluun olla Nylon | Levy-yhtiön edustaja |
T > Jarkko Tamminen

Jarkko Tamminen on suomalainen näyttelijä, ääninäyttelijä ja imitaattori.
| Vuosi | Elokuva / sarja / peli | Rooli |
| --- | --- | --- |
| 1992 | Batman | Robin, Lelumies |
| 1992 (1953) | Peter Pan | Peter Pan, Lassi |
| 1993 | Mighty Morphin Power Rangers | Billy/Sininen Ranger, Skull, Baboo |
| 1993–1994 | Tintin seikkailut | Tintti |
| 1994 | Beethoven (animaatiosarja) | Mr. Huggs, Killeri, sivuroolit |
| 1994–1996 | Aladdin | Mozenrath |
1995: Balto
| 1995 | Pocahontas | Thomas |
| 1995 | Toy Story – leluelämää | Linssi |
| 1995 | Hopon poppoo | Chad |
| 1995 | Power Rangers | Billy/Sininen Ranger, Skull, Baboo |
| 1995–1996 | Bambukarhut | Bamboo-Lee, Rotta Kakkonen, sivuääniä |
| 1995–1996 | Tiny Toons | Gogo, Tasmanian tuholainen Jr. |
| 1995–1999 | Timon ja Pumba  | Ed, Irwin, epämiellyttävä jänis, korppikotkapoliisi, sivuäänet |
| 1996 | Joulupukki ja noitarumpu | Lentäjä |
| 1996–1997 | Nokkapokka | Rocky Rakettitulppa, Levy, Gus |
1997: Herkules
| 1997 | Dumbo (1941) | Kakkula |
| 1997–? | Looney Tunes | Marvin Marsilainen |
| 1998 | Taikamiekka – Seikkailujen Camelot | Garret |
1998: Petteri Punakuono
| 1998 | Mulan | sivuääniä |
| 1998 | Ötökän elämää | Flik |
| 1999 | Stuart Little – pieni suuri hiiri | Stuart Little |
| 1999 | Pieni merenneito (1989) | Merihevonen |
| 2000 | Keisarin uudet kuviot | Keisari Kuzco |
| 2000 | Hessu Hopo – rampin rämäpää | Bradley Aatelinen III |
| 2000 | Dinosaurus | Zini |
| 2000 | Keisarin uudet kuviot | Keisari Kuzco |
| 2001 | Hugo Viidakkoseikkailu 2 | Hugo |
| 2001 | Kuin kissat ja koirat | Lou |
| 2002 | Stuart Little 2 | Stuart Little |
| 2002 | Spirit – villi ja vapaa | Pikku Puro |
| 2002 | Hugo: Ilkeä peili | Hugo |
| 2002 | Kaapo Hassu (Doug) | Kaapo |
| 2003 | Kaapon eka leffa | Kaapo |
| 2003 | Stitch! Avaruuskoe 626 | Koe 625 |
| 2003 | Karhuveljeni Koda | sivuääniä |
| 2003 | Nemoa etsimässä | Delfiini |
| 2003 | Sinbad – seitsemän meren sankari | sivuäänet |
| 2003 | Hugo Bukkazoom! | Hugo |
| 2004 | Ihmeperhe | Pasi Pätkä, Syndrooma |
| 2004 | Lehmäjengi | Buck |
| 2004 | Shrek 2 | kolme pientä saksalaisporsasta |
| 2004 | Katti | Fisu, Humberflood |
| 2004 | Hain tarina | Katkarapu |
| 2005 | Robots | Rodney |
| 2005 | Riemukupla: Tankki täynnä | Ray Peyton Jr. |
| 2005 | Madagascar | Mort |
| 2005 | Keisarin uudet kuviot 2: Kronkin uudet kuviot | Keisari Kuzco |
| 2006 | Karvinen 2 | Niilo |
| 2006 | Stuart Little 3 | Stuart Little |
| 2006–2008 | Keisarin uusi koulu | Kuzco |
| 2007 | Shrek kolmas | kolme pientä saksalaisporsasta |
| 2008 | Kekseliäs Kaisa | Marko |
| 2011 | Ella ja Aleksi – Yllätyssynttärit | komisario Koiranen, Lenni Lokinpoikanen |
| 2012 | Räyhä-Ralf | Karkkikunkku |
| 2014 | Madagascarin pingviinit | Mort |
| 2022 | B. Virtanen | kaikki roolit |
| 2022 | Hurja jengi | professori Marmeladi |
T > Jyrki Tamminen

Jyrki Tamminen on suomalainen muusikko, ohjaaja ja ääninäyttelijä.
| Vuosi | Elokuva / Sarja | Roolit | Lähteet |
| --- | --- | --- | --- |
| 1996-1997 | Galilei ja kadonneet lelut (1996) | Galilei |  |
| 1997 | Galilei ja kadonneet lelut | Galilei |  |
| 2000 | Galilei 2: Seikkailujen saari | Galilei |  |